《送王兼善之任黔南锦屏县任二首 其二》
清代·戴亨

世路随所遭，飘忽无定依。欢会如浮云，聚散岂能知。

结思三十载，一见已酸悲。晤言未几日，又值今乖离。

尔我况迟暮，谁复能堪兹。蛮荒万里外，令我神魂飞。

重逢昧远识，初心贵不移。与君慎厥终，百岁以为期。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。